CELEX: 31983R1757
Language: el
Date: 1983-06-29 00:00:00
Title: Κανονισμός (ΕΟΚ) αριθ. 1757/83 της Επιτροπής της 29ης Ιουνίου 1983 περί παρεκκλίσεως από τον κανονισμό (ΕΟΚ) αριθ. 1726/70 περί των λεπτομερειών χορηγήσεως πριμοδοτήσεως στον καπνό σε φύλλα όσον αφορά τις ημερομηνίες συνάψεως και καταχωρήσως των συμβάσεων καλλιεργείας

Avis juridique important

|

31983R1757

Κανονισμός (ΕΟΚ) αριθ. 1757/83 της Επιτροπής της 29ης Ιουνίου 1983 περί παρεκκλίσεως από τον κανονισμό (ΕΟΚ) αριθ. 1726/70 περί των λεπτομερειών χορηγήσεως πριμοδοτήσεως στον καπνό σε φύλλα όσον αφορά τις ημερομηνίες συνάψεως και καταχωρήσως των συμβάσεων καλλιεργείας  

Επίσημη Εφημερίδα αριθ. L 172 της 30/06/1983 σ. 0014 - 0014

***** ΚΑΝΟΝΙΣΜΟΣ (ΕΟΚ) αριθ. 1757/83 ΤΗΣ ΕΠΙΤΡΟΠΗΣ  της 29ης Ιουνίου 1983  περί παρεκκλίσεως από τον κανονισμό (ΕΟΚ) αριθ. 1726/70 περί των λεπτομερειών χορηγήσεως πριμοδοτήσεως στον καπνό σε φύλλα όσον αφορά τις ημερομηνίες συνάψεως και καταχωρήσως των συμβάσεων καλλιεργείας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί δημιουργίας κοινής οργανώσεως αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΟΚ) αριθ. 1461/82 (2), και ιδίως το άρθρο 3 παράγραφος 3 πρώτο εδάφιο,  Εκτιμώντας:  ότι ο κανονισμός (ΕΟΚ) αριθ. 1726/70 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1186/83 (4), προβλέπει ότι οι συμβάσεις καλλιεργείας πρέπει να συνάπτονται πριν από την 1η Μαΐου και να καταχωρούνται πριν από την 1η Ιουλίου του έτους κατά το οποίο αρχίζουν να εφαρμόζονται ·  ότι οι συμβάσεις αυτές πρέπει να περιλαμβάνουν υποχρεωτικά τις ενδείξεις σχετικά με τις αντικειμενικές τιμές που καθορίζονται για την εν λόγω συγκομιδή και στο επίπεδο της αντίστοιχης πριμοδοτήσεως·  ότι η τελευταία ημερομηνία της 1ης Μαΐου για τη σύναψη συμβάσεων καλλιεργείας δεν δύναται να τηρηθεί, διότι οι ανωτέρω αναφερόμενες ενδείξεις που πρέπει να αναφέρονται επί των συμβάσεων καλλιεργείας δεν έγιναν γνωστές κατά την εν λόγω ημερομηνία· ότι τα γεγονότα αυτά αποτελούν μία από τις περιπτώσεις που αναφέρονται στο άρθρο 2β παράγραφος 3 δεύτερο εδάφιο του κανονισμού (ΕΟΚ) αριθ. 1726/70 κατά τις οποίες η Επιτροπή δύναται να θεσπίσει τα αναγκαία μέτρα και, έτσι, να μεταθέσει τη λήξη της τελευταίας ημερομηνίας καταχωρήσεως των συμβάσεων και των δηλώσεων καλλιεργείας·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Καπνού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 2β παράγραφος 3 πρώτο εδάφιο και παράγραφος 6 υπό α) πρώτη περίπτωση του κανονισμού (ΕΟΚ) αριθ. 1726/70, οι τελευταίες ημερομηνίες για τη σύναψη συμβάσεων καλλιεργείας καθώς και για την καταχώρηση αυτών των συμβάσεων και των δηλώσεων καλλιεργείας, μετατίθενται, για τις συμβάσεις και δηλώσεις που εφαρμόζονται κατά το 1983 για τις 30 Ιουνίου 1983 και τις 31 Ιουλίου 1983 αντιστοίχως.  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Έφαρμόζεται από την 1η Μαΐου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 29 Ιουνίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 94 της 28. 4. 1970, σ. 1.  (2) ΕΕ αριθ. L 164 της 14. 6. 1982, σ. 27.  (3) ΕΕ αριθ. L 191 της 27. 8. 1970, σ. 1.  (4) ΕΕ αριθ. L 129 της 19. 5. 1983, σ. 23.